Til årsmøte i Caissa 2019 Sandefjord 4.mars 2019

**Betaling av barnesjakktrenere.**

Barnesjakken er en viktig del av klubben. Den er hovedgrunnen til at klubben får økonomisk støtte fra kommunen hvert år. Selvfølgelig er barnesjakken også viktig for rekruttering og sportslig framgang for spillere fra byen. Et eksempel er Johan Sebastian Christensen.

Barnesjakken har vært drevet svært godt i mange år. De siste årene spesielt bra. Å være trener er et forpliktende arbeid. Hver spillekveld hele sesongen er det mange barn og foreldre som venter at treneren kommer tidsnok, forberedt og blid. Det er et ansvar som er svært viktig blir tatt alvorlig.

Klubben har pr. i dag meget god økonomi. Og så lenge økonomien tillater det mener jeg vi bør betale barnesjakktreneren(e). Betalingen bør være som på kommunens SFO.

For denne sesongen kan betalingen være tilbakevirkende. Høstens arbeid betales ut til påske og vårsesongen til sommeren.

Håper styret og årsmøte bifaller disse forslagen.

Med sjakkhilsen

Leif Tidemann-Andersen